Diari Oficial de la Generalitat Valenciana


Sumari del DOGV 5785, del 16-06-2008 (2008/6688)

Informació pública del Projecte de Reparcel·lació de l'Actuació Integrada de la Unitat d'Execució Tossal Cap Martí 1 ( T-CCM 1) de Xàbia.
-----------------------------------------------------------------------------------------------------------------------------------------

### Dades del document

Número de DOGV
:   5785

Data del DOGV
:   16-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/6688


Data del document
:   17-05-2008

Organisme emissor
:   Notaria d'Antonio J. Jimenez Clar

Tipus de document
:   Informació Pública

Descriptors 

:   * Xàbia
    * pla d'urbanisme
    * empresa privada

Informació pública del Projecte de Reparcel·lació de l'Actuació Integrada de la Unitat d'Execució Tossal Cap Martí 1 ( T-CCM 1) de Xàbia. [2008/6688]  
La mercantil Inversiones Tosalet, SA, amb CIF A-03357191, domiciliada a València, carrer de Roger de Llúria, núm. 24 - 1r, a l'empara del que disposen els articles 177 de la Llei Urbanística Valenciana i 416 del ROGTU, sotmet a informació pública el projecte de reparcel·lació corresponent al programa de l'actuació integrada de l'àmbit constituït per la unitat d'actuació T-CM 1 del PGOU de Xàbia en la partida Tossal-Cap Martí 1 de Xàbia (Alacant), i l'execució del qual li va ser adjudicada a la dita mercantil, en la seua qualitat d'agent urbanitzador, en règim d'adjudicació preferent, per acord adoptat pel Ple de l'Ajuntament de data 21 de juny de 2002. El projecte incorpora certificat de domini i càrregues de les finques afectades, expedit pel Registre de la Propietat de Xàbia. El projecte es troba protocol·litzat en la notaria d'Antonio Jiménez Clar sítia al carrer de Roque Chabás, núm. 1 - 1r de Xàbia. Així mateix, s'ha depositat còpia d'aquest a l'Ajuntament de Xàbia amb data 17.03.2008.  
Àrea reparcel·lable: forma part de la unitat del procés d'execució urbanística del programa d'actuació integrada (PAI) per al desenvolupament del sector format per la unitat d'actuació T-CM 1 i té una superfície de 0,795 ha i limita: al nord, SUE amb parcel·les en sòl urbà edificades; al sud, SUE carretera de la Guàrdia (vial parcialment urbanitzat); a l'est, SUE carrer del Raïm de Pastor (vial urbà sense urbanitzar) i a l'oest, SUE parcel·les en sòl urbà edificades.  
Durant el termini d'un mes des de la publicació d'este anunci en el Diari Oficial de la Comunitat Valenciana, els interessats poden comparéixer en la citada notaria, en horari d'atenció al públic, i sol·licitar l'exhibició de la documentació i obtindre còpia a costa seua; o bé podran consultar el document en les dependències de l'Ajuntament de Xàbia, oficina tècnica, situada al carrer d'Avall, núm. 39, i en hores d'oficina. Durant el mencionat termini també podran formular-se al·legacions que hauran de presentar-se davant de l'Ajuntament de Xàbia.  
Als efectes previstos en l'article 59.4a de la Llei de Règim Jurídic de les Administracions Públiques i del Procediment Administratiu Comú, es fa constar que aquest anunci es dirigix, així mateix, als titulars de béns i drets afectats per l'actuació, per si no fóra possible la notificació individualitzada a algun d'ells; la present publicació valdrà a aquest efecte per als qui siguen desconeguts, dels qui s'ignore el lloc de notificació o, intentada aquesta, no s'haja pogut practicar.  
Xàbia, 17 de març de 2008.- El notari: Antonio Jiménez Clar.